system
Răspunde în limba română, în stilul Wikipedia, cat mai corect gramatical.
user
Spune-mi detalii importante despre Summa Theologiae.
assistant
Summa Theologiae (cunoscută și sub denumirea de Summa Theologica, sau, pe scurt Summa) este cea mai vestită lucrare a lui Toma de Aquino. A fost scrisă cu intenția de a deveni un manual pentru începători, conținând o compilație a principalelor învățături teologice al vremii. Cuprinde o serie de motivații pentru fiecare din elementele credinței catolice. A devenit vestită după Conciliul din Trento (1545-1563), fiind cea mai consultată carte, după Biblie, în chestiuni religioase.

Summa Theologiae reprezintă o versiune mult mai completă a unei lucrări anteriore a lui Toma de Aquino, Summa Contra Gentiles. Aceasta avea o orientare mai apologetică, fiecare articol fiind o respingere a câte unei credințe specifice unei erezii.

Summa Theologiae este renumită pentru quinquae viae (cele cinci căi), reprezentând cele cinci argumente prin care poate fi probată existența lui Dumnezeu:

 1. Este primul motor al lumii (agentul imobil al mișcării universale) 
 2. Este cauza eficientă a lumii (cauza primordială) 
 3. Este necesitatea care ființează dincolo de lucrurile contingente 
 4. Este binele și adevărul absolut, perfecțiunea pură 
 5. Este finalitatea a tot ce există (oferă scop tuturor ființelor).

Ediții în limba română
Prima traducere integrală în limba română a capodoperei lui Toma d'Aquino, „Summa theologica” a fost lansată de editura Polirom din Iași, la Bookfest 2009. Au apărut primele trei volume din patru.

Bibliografie

Izvoare 
 Thomas d'Aquin, Summa theologiae cum Supplemento et commentariis Caietani, Textum Leoninum Romae 1888 editum ..., t. IV-XI, Rome, 1886-1906. 
  Thomas d'Aquin, Somme théologique, édition de la Revue des Jeunes, 68 vol., Paris, Tournai, Rome, 1925-.
 Thomas d'Aquin, Somme théologique, 4 t., éd. du Cerf, Paris, 1984-1986.

Comentarii 
 F. Gaboriau, Le Projet de la Somme. Une idée pour notre temps, Fac, Paris, 1996. 
 G. Lafont, Structures et méthode dans la Somme théologique de saint Thomas d'Aquin, éd. du Cerf, Paris, 1996.
 Cajetan, Commentaria in Summam Theologiam, ed. H. Prosper (Lyrae, 1892), repris dans l'Editio leonina de Thomas d'Aquin, vol. IV-XII ; commentaire analytique de chaque article.
 A. Legendre, Introduction à l'étude de la Somme théologique de saint Thomas d'Aquin, Paris, 1923.
 Dictionnaire de la Somme théologique de Saint Thomas D'aquin et commentaire francais littéral, Pegues O.P, Tequi, 1935

Note

Legături externe
  România liberă on-line, 26 iunie 2009, Conf. univ. dr. Alexander Baumgartnen: Ce fel de creștini am fost dacă nu am clarificat conceptele dogmei?  La apariția primei traduceri integrale în limba română a operei lui Toma d'Aquino, Summa Theologica

Opere filozofice
Opere teologice
Manuscrise în latină medievală